Para outras páxinas con títulos homónimos véxase: Alhucemas (homónimos).

| Illas Alhucemas |
| --- |
| Localización |
| Localización das Illas Alhucemas |
| Datos |
| País | España España |
| Continente | África |
| Mar | Mar Mediterráneo |
| Golfo | Mar de Alborán |
| Coordenadas | 35°12′54″N 3°53′47″O﻿ / ﻿35.21500, -3.89639Coordenadas: 35°12′54″N 3°53′47″O﻿ / ﻿35.21500, -3.89639 |
| Xeografía |
| Superficie | 0,046 km² |
| Maior Altura | 27 m. |
| Distancia á terra | 300 m. (Illa de Tierra) |
| Número de illas | 3, máis 1 illote |
| Illas | Illa de Tierra (0,017 km²)Peñón de Alhucemas (0,012 km²)Illa de Mar (0,014 km²)*La Pulpera* (illote) |
| Demografía |
| Poboación | Non permanente (gornición militar) |
| Data de dependencia | de España28 de agosto de 1673 |

As **Illas Alhucemas** constitúen un conxunto de tres illotes situados na baía da Hoseima, enfronte da costa mediterránea de Marrocos, que son de soberanía española. Trátase do Peñón de Alhucemas e dos illotes de Tierra e Mar, situadas a uns 155 km ao leste de Ceuta e a uns 100 km ao oeste de Melilla. As illiñas de Mar e Tierra áchanse ao suroeste do Peñón e a unha distancia de 800 e 900 metros, respectivamente. A superficie total das illas é duns 0,04 km².

Xeografía
---------

As tres illas son dun tamaño parello; o penedo tampouco chega ás 2 hectáreas. A maior altura do conxunto dáse no Peñón cunha cota de 27 metros sobre o nivel do mar. A illa de Mar non supera os 4 metros de altura mentres que a illa de Tierra chega só ata os 11 metros. As illas foron ocupadas temporalmente por España en 1560, sen consolidar un dominio nelas. Foron ocupadas definitivamente o 28 de agosto de 1673 por unha escuadra dirixida polo príncipe de Montesacro co fin de actuar contra os corsarios berberiscos.

Mar e Tierra están completamente deshabitadas (Mar foi o cemiterio do Peñón ), mentres que o Peñón está ocupado por forzas militares pertencentes ao Corpo de Regulares de Melilla do exército de terra español.

Vista do Peñón de Alhucemas desde a costa marroquí.

Historia
--------

As illas pertencen á coroa española desde 1560, cando o sultán Muley Abdalá cedeullas a Filipe II a cambio da protección das invasións otomás. Foron ocupadas definitivamente o 28 de agosto de 1673, durante o reinando de Carlos II, por unha escuadra dirixida polo xeneral de Armada Andrés Dávalos, conde de Montesacro que a bautizou "San Agustín e San Carlos de Alhucemas" na honra aos barcos que o transportaron co fin de actuar contra os corsarios berberiscos. Desde entón sempre existiu unha guarnición española na illa.

As illas Alhucemas chegaron a ter unha poboación de 350 habitantes que exercían o comercio coa próxima cábila de Beni Urriaguel. Máis tarde converteuse nun penal de presos comúns, políticos e desterrados. En 1838 sufriu unha sublevación dos presos políticos.

En 1902, Francia recoñeceu a soberanía española do Peñón. En 1921 sufriu un ataque por parte dos homes de Abd el-Krim durante a Guerra do Rif. En 1922, as baterías cabileñas afundiron o vapor Juan de Juanes, que exercía as funcións de correo con Melilla. Está situado, aínda hoxe, a uns 150 m ao norte da illa. En 1925 participou no desembarco de Alhucemas como posición avanzada de combate, xa que tiña 24 pezas de artillaría con obuses de 155 e canóns de 7,5 a fin de apoiar a operación, con independencia da artillaría móbil das unidades de desembarco.

En 1957, as illas de Mar e Tierra foron cedidas por Marrocos a España.

No ano 2002, durante o incidente da illa Perejil, as illas de Mar e Tierra foron ocupadas por lexionarios españois,​ os cales instalaron algunhas tendas de campaña, co fin de evitar o acceso á zona por parte dos bañistas dunha praia próxima. O suceso provocou críticas por parte do alcalde de Al-Hoceima.

En 2012, 83 inmigrantes ocuparon a illa de Tierra pero os militares e a policía española desaloxáronos aos poucos días.

Notas
-----

1. ↑  "España mantén tropas nas illas Mar e Tierra de Alhucemas". *El Mundo* (en español). Consultado o 2002.
2. ↑  Desaloxados os 83 inmigrantes da Illa de Tierra (ABC)

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illas Alhucemas Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q1184963
* GeoNames: 9855511

 |